b'\n_START_ARTICLE_\nMi\xc5\xa1njak (Rab)\n_START_PARAGRAPH_\nMi\xc5\xa1njak je majhen nenaseljen oto\xc4\x8dek v Jadranskem morju. Pripada Hrva\xc5\xa1ki._NEWLINE_Oto\xc4\x8dek, na katerem stoji svetilnik, je z valobranom povezan z otokom Rabom. Povr\xc5\xa1ina Mi\xc5\xa1njaka meri 0,03 km\xc2\xb2. Dol\xc5\xbeina obalnega pasu je 0,8 km. Oto\xc4\x8dek in valobran dajeta nenaseljeni trajektni luki v istoimenskem zalivu zavetje pred udari burje. Burja tu je lahko zelo mo\xc4\x8dna, vendar ne dela mo\xc4\x8dnih valov. V trajektni luki pristajajo trajekti, ki povezujejo Jablanac z Rabom. Za ostala plovila je dovoljeno pristajanje samo v nujnih primerih._NEWLINE_Iz pomorske karte je razvidno, da svetilnik, ki stoji na severni strani oto\xc4\x8dka, oddaja svetlobni signal: R Bl 3s. Nazivni domet svetilnika je 3 milje.'